Amikumu ekhavis pli ol mil novajn uzantojn
#000000
La poŝtelefona aplikaĵo Amikumu, kiu helpas trovi proksimajn esperantistojn, estis lanĉita sabate la 22-an de aprilo. Dum la unua tago ĝi ekhavis pli ol mil novajn uzantojn.
#000001
Jen kie en la mondo troviĝas la ĝisnunaj uzantoj de Amikumu.
#000002
Esperantistoj estas la unuaj uzantoj de la nova aplikaĵo, per kiu eblas trovi proksimajn parolantojn de dezirata lingvo por interrilati kun ili rete aŭ eksterrete.
#000003
Monkolekto por evoluigi la aplikaĵon estis lanĉita en oktobro 2016. Dum kelka tempo 350 esperantistoj dise en la mondo uzis provversion de la programo, kaj la 22-an de aprilo la unua publika versio estis lanĉita por Android kaj por iPhone.
#000004
La aplikaĵo nun estas dulingva – en la angla kaj en Esperanto. Per la unua versio tamen eblas serĉi nur parolantojn de Esperanto. Spite tiun limigon, la aplikaĵo furore ekdisvastiĝas.
#000005
– Ĝis nun estas 1.500 uzantoj en Amikumu, kaj la nombro kreskas rapide dum mi tajpas. Ni kredas ke estos pli ol 2.000 uzantoj ene de 24 horoj, rakontas Xu Jie, la merkatikisto de Amikumu.
#000006
Ne eblas precize scii, kiom da homoj jam elŝutis la aplikaĵon, li aldonas.
#000007
– Bedaŭrinde ni nun ne havas tian statistikon pri elŝuto. Sed niaj Amikumu-anoj jam komencis komenti pri nia apo en la ap-vendejoj. Ekzemple, en Google Play, jam 64 uzantoj komentis pri Amikumu. Ni esperas ke se vi ŝatos Amikumu, vi nepre komentos pri nia apo en via apo-vendejo.
#000008
– Venont-monate Amikumu laŭplane malfermiĝos ekster Esperantujo. Ni speciale enfokusiĝos pri la plej popularaj lingvoj (krom la angla) en Esperantujo. Kaj ni ankaŭ poste tradukos nian apon al kiel eble plej multaj lingvoj poste. Se vi volus helpi, kontaktu min retpoŝte!
#000010
En la nuna versio uzantoj povas indiki diversajn lingvojn kiujn ili parolas, sed eblas vidi nur la cent plej proksimajn parolantojn de Esperanto. En postaj versioj oni povos elekti serĉi ankaŭ parolantojn de aliaj lingvoj, kaj supozeble aldoniĝos pliaj manieroj plifajnigi la serĉon.
#000011
Kiam oni trovis homon kiun oni volas kontakti, eblas fari tion per la enkonstruita tekstmesaĝilo de Amikumu.
#000012
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000013
Precipe rilate al la lasta frazo de la artikolo vin eble interesas la "Konjektata funkciado de la Applozic-sciigo-servo pri Amikumu-tujmesaghoj" ( ).
#000017
Estis mirinde en la unuaj kelkaj horoj post la eklanĉo konstati la aperadon de pli kaj pli da novaj homoj. La listo de 100 plej proksimaj uzantoj antaŭe enhavis homojn en aliaj landoj; nun preskaŭ ĉiuj, kiujn mi povas vidi estas en mia lando, Britio, mem.
#000019
Jen trafa komento prie de homo, kiu lastatempe lernis per Duolingo kaj kiu loĝas en Vankuvero:
#000020
Mi jam interŝanĝis mesaĝojn kun kelkaj novoluj kaj aranĝis kunveni. Por ili tio estas la unua fojo, ke ili havos la okazon renkonti aliajn Esperanto-parolantojn kaj povi paroli ankaŭ kun spertulo. Kaj por ili tiu venis tute senkoste. Dankon al Chuck kaj al la skipo (kiel ankaŭ al la financaj kontribuintoj, inkluzive de UEA kaj la Esperanto-Asocio de Britio), ke ili ebligis tion!
#000023
Kaj efektive, post 24 horoj, ni havis 1750 membrojn... nun ni havas 2000 jam! ? Ni simple estas plene en ĝojo pro la subteno de la esperantistaro por Amikumu. Dankegon al ĉiuj, vi estas mirindegaj!
#000024
Kara Chuck, Koran dankon pro via mirinda laboro. Pro AMIKUMU ĉiuj esperantistoj facile povas trovi esperantistojn ĉirkaŭ si. Jam en Koreio pluraj esperantistoj renkontis ne-koreojn, kiuj loĝas en Koreio dank’al AMIKUMU. Jen estas unu demando! Kiam oni povas uzi la apon en portebla komputilo? Via, Jungkee
#000025
Ŝajne ĝi ne funkcias sur mia Microsoft (Windows 10) poŝtelefono.
#000026
Amikumu estas nova kaj bela, eĉ esperiga afero — ĝi tial ankoraŭ estas tro frue por ke oni volas atenti pri eĉ justaj kritikoj.
#000036
Prave. Laŭetime tamen (Kp sube), ĝusta estas la vorto 'reklamo'. Serioza la demando estis ĉu aktuala vicvorto troveblas.
#000037
reklamo. Alvoko al la publiko per ĉiuspecaj rimedoj por laŭdi k rekomendi komercaĵon, entreprenon aŭ ian aferon (vortaro.net)
#000038
"Amikumu estas nova kaj bela, eĉ esperiga afero — ĝi tial ankoraŭ estas tro frue por ke oni volas atenti pri eĉ justaj kritikoj."
#000043
3. La celo de Amikumu tamen estas helpi al homoj lerni lingvojn. Nia laborlingvo estas Esperanto kaj nia komenca klientaro estas esperantistoj. Ne eblas funkciigi komercon nur per esperantista merkato. La komunumo simple estas tro malgranda, do se oni volas komerci esperante, oni certe devas ankaŭ trovi alilingvajn klientojn. Tio simple estas la nuntempa realo.
#000047
4. Eĉ kiam ni estis nur en la beta-fazo kun nur 400 membroj (nun 2.200+), jam homoj trovis nekonatajn esperantistojn per Amikumu kaj renkontiĝis en Ĉengduo (Ĉinio), Kalifornio (Usono), Katowice (Pollando), Londono (Britio), Manĉestro (Britio), Munkeno (Germanio) kaj Parizo (Francio). Kiaj estas tiuj homoj? Ĉiuspecaj esperantistoj: junaj kaj maljunaj, komencantoj kaj spertuloj, ktp. Trovu esperantiston kun saĝtelefonon kaj rigardu mem kaj vi vidos la 100 plej proksimajn amikumanojn de vi kaj povas mem juĝi kiaj ili estas!
#000048
Mi intencis subteni la projekton Amikumu, sed maltrafis la tempolimon (je malpli ol dudek minutoj) por fari tion 🙂
#000050
Mi ankoraŭ pretas aboni al Amikumu — kaj por subteni ĝin, kaj por eviti devigajn reklamojn (ankaŭ la privatecajn implikojn). Tamen mi ne trovis porpagan version en la vendejo Google.
#000051
Ĝi estos la sama apo, oni simple pagas oran membrecon ene de ĝi. Ora membreco haveblos en aŭgusto.
#000053
En la aplikaĵo mankas mapo de enretaj uzantoj. Estus amuze rigardi tian mapon.
#000055
Eble la opcio igi la apon montri mapon estos en iu venonta versio: .
#000056
Interese estas ankaŭ, ke la amikuma apo ne rekonas landolimojn: Mi vidas multajn polajn e-istojn, kiujn mi ne konas, sed mi ne vidas multajn germanajn e-istojn, kiujn mi ja konas, sed kiuj loĝas senteble pli for ol la proksimaj polaj. La amikuma apo nekutime klare elstarigas tiun transliman perspektivon.
#000058
(Mi scivolas, kion montros la amikuma apo dum mia semajnfina vojaĝo al Saŭd-Arabujo.)
#000060
Mi ankaŭ scivolas pri via sperto en Saud-Arabio. Kiam mi laste kontrolis, ni ankoraŭ ne havis membron tie, sed mi tamen scias, ke brazila membro de Amikumu baldaŭ vojaĝos tien, do eble vi povos renkonti ŝin per Amikumu! 😀 (Kaj ĝuste *tia* rendevuo tute ne eblis sen Amikumu...)
#000063
Krome, ni ĉi-momente havas 2997 membrojn, do ni certe atingos 3000 jam hodiaŭ... mi daŭre miras kaj dankas la komunumon pro ĝia subtenego al ni!
#000064
Mi enviciĝis al amikuma aplikaĵo kaj provis iomete ĝin; tre bona ideo kaj ege bona kaj utila programo, mi pensas. Ja oni atendas la progreson estontan. Gratulojn kaj dankojn.
#000066
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000073
Aliĝi al 400 aliaj abonantoj
#000075